
Az OGLE-IV rejtett kincsei: új változók és többes rendszerek nyomában

A fedési kettőscsillagok vizsgálata az asztrofizika királyi útját képviseli, mely segítségével a többes rendszerek paramétereit kellő pontossággal megbecsülhetjük. Az olyan sűrű csillagmezők, mint például a galaktikus dudor vizsgálta során mindig felmerül az összemérés lehetősége. A fedési kettősök fénygörbéinek pontos azonosítása lehetővé teszi, hogy a megtisztítva tőlük a görbéket a hátteret vizsgáljuk meg.
A kutatásom célja, hogy az OGLE-IV kettőscsillag-katalógusát, amely közel félmillió kettőscsillagot tartalmaz, átvizsgáljam háttérbeli változók után kutatva, melyekből egy átfogó katalógust készítek külön figyelmet fordítva arra, hogy a rendszerek között van-e fizikai kapcsolat. Ehhez először levontam a fedési kettős átlagfénygörbéjét és a reziduál görbét elemeztem 0,1−10 periódusértékek között. Amely rendszerek szignifikáns jelet mutatnak a kettőstől eltérő periódusnál, ott elkészítem azok O − C diagramjait fényidő-effektus jeleit kutatva, hogy megállapítsam, hogy van-e köztük fizikai kapcsolat. Megvizsgáltam a fedési kettősök és a katalogizált változók távolságát, hogy megállapítsam mely esetkben van szó blendről, illetve kontaminációról. Az ismert változók okozta kontamináció következtében azonosított jelölteket kizártam katalógusomból.
Katalógusomban 292 darab új változócsillag periódusát és típusát határoztam meg. Négy új négyes rendszer modellezését végeztem el és számítottam ki pályaparamétereiket. Továbbá egy δ Scuti változót tartalmazó szoros kettőst és távoli harmadik komponenst is magában foglaló csillagrendszert is felfedeztem.



